b"\n_START_ARTICLE_\nWhen You Walk in the Room\n_START_PARAGRAPH_\n\xc2\xabWhen You Walk in the Room\xc2\xbb er en amerikansk sang, skrevet og innspilt av Jackie DeShannon. Hennes versjon var den f\xc3\xb8rste som ble utgitt (i 1963), men mange artister har spilt inn coververjsoner av den._NEWLINE_Sangteksten fors\xc3\xb8ker \xc3\xa5 detaljere de f\xc3\xb8lelsene jeg-personen har i n\xc3\xa6rv\xc3\xa6r av den personen han/hun elsker. Det er ogs\xc3\xa5 et uttrykk for frustrasjon over at jeg-persponen ikke klarer \xc3\xa5 fortelle personen om hans/hennes kj\xc3\xa6rlighet._NEWLINE_DeShannons originalversjon ble utgitt p\xc3\xa5 singlen Liberty 55645 i november 1963. Den ble arrangert og dirigert av Jack Nitzsche. Produsent var Dick Glasser. A-siden var \xc2\xabTill You Say You'll Be Mine\xc2\xbb. Den ble senere gjenutgitt som A-side p\xc3\xa5 singlen Liberty 55735 (med \xc2\xabOver You\xc2\xbb som B-side) i september 1964 og senere inkludert p\xc3\xa5 LP-platen, Breakin' It Up on the Beatles Tour (Liberty LST-7390 (stereo) og Liberty LRP-3390 (mono)).\n_START_SECTION_\nThe Searchers' versjon\n_START_PARAGRAPH_\nSangen ble innspilt av The Searchers i 1964 etter at gruppa allerede hadde hatt suksess med en annen DeShannon-sang , \xc2\xabNeedles and Pins\xc2\xbb._NEWLINE_\xc2\xabWhen You Walk in the Room\xc2\xbb ble utgitt p\xc3\xa5 singlen Pye 7N\xc2\xa015694. B-siden var \xc2\xab(I'll Be) Missing You\xc2\xbb._NEWLINE_The Young Veins laget en coverversjon av The Searchers' versjon.\n_START_SECTION_\nStephanie Winslows versjon\n_START_PARAGRAPH_\nStephanie Winslow, en amerikansk countryartist, spilte inn en versjon. Den ble utgitt p\xc3\xa5 singlen Warner Bros./Curb WBS49831. A-siden var \xc2\xabWhen You Walk In The Room\xc2\xbb [Stereo]. B-siden var \xc2\xabWhen You Walk In The Room\xc2\xbb [Mono]. Produsent var Ray Ruff._NEWLINE_Stereoversjonen ble ogs\xc3\xa5 utgitt p\xc3\xa5 hennes LP, Dakota (Warner Bros./Curb BSK\xc2\xa03529), i 1981.\n_START_SECTION_\nPaul Carracks versjon\n_START_PARAGRAPH_\nPaul Carracks versjon ble utgitt p\xc3\xa5 singlen Chrysalis CDE\xc2\xa03 i 1987. Produsent var Christopher Neil._NEWLINE_Den var hentet fra hans LP, One Good Reason (Chrysalis CDL\xc2\xa01578).\n_START_SECTION_\nPam Tillis' versjon\n_START_PARAGRAPH_\nI 1994 spilte countryartist, Pam Tillis, inn en versjon. Den ble utgitt p\xc3\xa5 CD-singlen Arista 12726-7 i juli 1994. Produsenter var Pam Tillis og Steve Fishell. Den ble ledsaget av en musikkvideo med Dick Clark og fremstilte Tillis i en opptreden p\xc3\xa5 American Bandstand i midten av 1960-\xc3\xa5rene. B-siden var \xc2\xabTill All the Lonely's Gone\xc2\xbb._NEWLINE_\xc2\xabWhen You Walk in the Room\xc2\xbb ble ogs\xc3\xa5 utgitt p\xc3\xa5 hennes CD, Sweethearts Dance (Arista 07822\xc2\xa018758-2) i 1994.\n_START_SECTION_\nAgnetha F\xc3\xa4ltskogs versjon\n_START_PARAGRAPH_\nWhen You Walk in the Room ble i Sverige utgitt p\xc3\xa5 CD-singlen WEA 5050467-3834-2-5 i 204. Produsenter var Agnetha F\xc3\xa4ltskog, Anders Neglin og Dan Str\xc3\xb6mkvist. Den finnes i flere versjoner, et par var remikset av henholdsvis Almighty og Soundfactory._NEWLINE_When You Walk in the Room var den andre CD-singlen som var hentet fra CD-albumet, My Colouring Book. Det var hennes f\xc3\xb8rste album p\xc3\xa5 17 \xc3\xa5r.\n_START_SECTION_\nNorsk versjon\n_START_PARAGRAPH_\nStein Vaker har skrevet en norsk tekst. Den norske tittelen er \xc2\xabEn sang om deg\xc2\xbb."